open-index/open-wikipedia-markdown huggingface dataset:
Ragnar Tuori

**Ragnar Edvard Tuori** (3. maaliskuuta 1906 Vaasa – 16. heinäkuuta 1993) oli suomalainen ammattiyhdistysjohtaja.

Tuorin puoliso oli myyjä Klaara Ropponen. Tuori kävi Työväen Akatemian 1931–1932 ja LO:n koulun Ruotsissa. Hän työskenteli Viipurin konepajalla vuodesta 1926, ennen ammattiyhdistysuraansa. Suomen rautatieläisten liiton Viipurin konepajan osaston puheenjohtajana ja SAK:n Vaasan piirin piirimiehenä toiminut Tuori oli Suomen rautatieläisten liiton pääsihteeri 1946–1965. Hän oli myös Viipurin kaupunginvaltuuston jäsen.

Sotien jälkeen Suomen rautatieläisten liitossa oli 15 000 jäsentä, kun siihen liittyi runsaasti VR:n työntekijöitä. Tuori oli 1950-luvun loppupuolelle asti liiton toiminnalle keskeinen, koska liiton puheenjohtajat olivat hänen kaudellaan sivutoimisia Onni Koskeen asti. Tuorin johdolla liitto kävi muun muassa työsuhteista jäsenkuntaansa koskeneet työehtosopimusneuvottelut. SDP:n erimielisyydet vaikuttivat hänen ammattiyhdistysjohtajan uransa loppuvaiheissa. Tuori ei kuulunut leskiläisiin eikä skogilaisiin, vaan oli niihin sitoutumaton vuoteen 1965 asti, jolloin hän asettui Onni Kosken vastaehdokkaaksi liiton 9. edustajakokouksessa. Hävittyään puheenjohtajavaalin niukasti Tuori jäi liiton palveluksesta eläkkeelle. 

## Lähteet

## Aiheesta muualla
*
HarmonyOS Next

**HarmonyOS Next** on Huawein kehittämä käyttöjärjestelmä, joka käyttää Huawein kehittämää käyttöjärjestelmän ydintä. HarmonyOS Next ei perustu Androidiin kuten aiempi HarmonyOS eikä sillä voi suorittaa Android-sovelluksia. HarmonyOS Next hyödyntää Huawein aiempaa LiteOS-käyttöjärjestelmää, jota on käytetty yhtiön IoT-laitteissa.

Beta-version julkaistu kehittäjille tammikuussa 2024 ja sitä on voitu käyttää Mate 60 -sarjan laitteissa.
Huawei kertoi vuonna 2024 korvaavansa tulevaisuudessa Microsoft Windowsin valmistamissaan tietokoneissa HarmonyOS Nextillä.
Väitteiden mukaan käyttöjärjestelmässä ei ole mukana Yhdysvalloissa kehitettyä ohjelmakoodia. Huawei aikoo siirtää tuhansia sovellusohjelmia uudelle alustalle, joka pyrkii kilpailemaan Androidin ja iOS:n kanssa.

## Lähteet
Scarlet’s Hidden Treasures

**Scarlet’s Hidden Treasures** on yhdysvaltalaisen laulaja-lauluntekijä Tori Amosin EP vuodelta 2004. EP sisältää kuusi Amosin albumilta *[[Scarlet’s Walk]]* (2002) pois jäänyttä kappaletta. EP julkaistiin alun perin *[[Welcome to Sunny Florida]]* -videojulkaisun mukana tulleella CD:llä.

EP:n kappaleet julkaistiin remasteroituna suoratoistopalveluissa vuonna 2023. EP:lle lisättiin tuolloin kaksi muuta kappaletta samalta aikakaudelta. ”Mountain” oli julkaistu aiemmin *Scarlet’s Walk* -albumiin liittyvällä *Scarlet’s Web* -verkkosivulla vuonna 2002. Kappale oli tuolloin kuunneltavissa vain rajatun ajan. ”Operation Peter Pan” oli julkaistu CD:llä albumin ensimmäisen singlen ”A Sorta Fairytale” B-puolena.

## Kappaleet

## Lähteet

## Aiheesta muualla
* Scarlet’s Hidden Treasures Discogs-sivustolla
* Scarlet’s Hidden Treasures Spotifyssa
* Scarlet’s Hidden Treasures Apple Musicissa
Onni Kerola

**Onni Kerola** (s. 1937) on suomalainen kuvanveistäjä, joka teki metalliveistoksia. Kerola asui 1970-luvulla joitakin vuosia Ruotsissa, missä hän avusti kuvanveistäjiä teosten valmistamisessa. Tuolloin hän innostui tekemään taidetta.  Metalliveistosten lisäksi Kerola on tehnyt piirustuksia ja seinäteoksia.

## Lähteet
Stuart Freeborn

**Stuart Freeborn** (5. syyskuuta 1914 Leytonstone, Englanti – 5. helmikuuta 2013 Lontoo, Englanti) oli brittiläinen maskeeraaja. Hän suunnitteli pitkän uransa aikana muun muassa *[[2001: Avaruusseikkailu (elokuva)|2001: Avaruusseikkailu]]* -elokuvan alussa nähdyt apinat sekä *[[Tähtien sota]]* -elokuvasarjan hahmot Chewbaccan, Yodan ja Jabba the Huttin.

## Filmografia

## Lähteet
Lippumojara

**Lippumojara** (*Eucinostomus melanopterus*) on mojaroihin kuuluva kalalaji. Lajia tavataan rannikkovesissä Atlantilla.

## Koko ja ulkonäkö
Lippumojara kasvaa useimmiten 18–20 cm pitkäksi, mutta suurimmat yksilöt voivat olla 30 cm pitkiä. Laji on ruumiinrakenteeltaan pitkänomainen, sukkulamainen ja litteähkö. Selkäevä on pitkä ja piikikäs ja sen keskellä on lovi. Lippumojaran rintaevät ovat pitkät ja pyrstöevä on haarautunut. Kalan selkäevän kärki on musta ja selkä vihertävän ruskea. Muutoin se on harmaa. Lippumojara voi työntää leukojaan eteenpäin.

## Levinneisyys ja elintavat
Atlantin länsiosissa lippumojaran levinneisyys ulottuu Floridasta ja Meksikonlahdelta Uruguayihin ja itäosissa Mauritaniasta Angolaan. Sen elinympäristöä ovat rannikoiden laguunit ja mangrovet. Lippumojara liikkuu usein parvina hopeamojaroiden ja *Centropomus mexicanus*-lajin kanssa ja syö kaloja, äyriäisiä, nilviäisiä ja eloperäistä ainesta. 

Lippumojaraa kalastetaan jonkin verran verkoilla, mutta se ei ole ruokakalana erityisen arvostettu.

## Lähteet
Klarna

**Klarna Bank AB**, jota kutsutaan yleisesti lyhyemmin nimellä **Klarna**, on ruotsalainen teknologiayritys, joka tarjoaa online-rahoituspalveluita niin yrityksille kuin kuluttajille. Yritys toimii "osta nyt, maksa myöhemmin" -periaateella. Klarnasta tuli Euroopan arvokkain startup-yritys vuonna 2019, mutta menetti vuoteen 2022 mennessä tämän aseman.

## Lähteet

## Aiheesta muualla
* Yrityksen kotisivut
Anna Pölkki

**Anna Pölkki** (o.s. Järvenpää, s. Turku) on suomalainen kirjailija, opettaja ja vapaa toimittaja. Koulutukseltaan hän on filosofian maisteri. 

## Ura
Anna Pölkki on valmistunut äidinkielen ja kirjallisuuden sekä ruotsin kielen opettajaksi Turun yliopistosta. Hän opettaa kansalaisopiston kursseilla ja on toiminut myös vapaana toimittajana.

Aiemmin hän toimi Salon seudulla lukio-opettajana, mutta joutui lopettamaan työnsä sairastuttuaan.

Idean ensimmäiseen kirjaansa hän sai Facebook-kaveriltaan, joka toivoi häneltä kakkukirjaa nähtyään somessa hänen leipomiaan kakkuja. Mietittyään mikä olisi hänen oma näkökulmansa kakkuihin hän keksi yhdistää kakut itselleen tärkeisiin kirjoihin. Kakkuja salaisesta puutarhasta (2023) -kirjan kakut ovat saaneet inspiraatiota esimerkiksi seuraavista teoksista: Pieni talo preerialla, Pikkupappilassa ja Ylpeys ja ennakkoluulo. L. M. Montgomeryn Vihervaaran Anna-hahmolle hän suunnitteli kolme erilaista kakkua. Pölkki kertoo kirjassa myös omakohtaisia huomioitaan näistä kirjoista. Pölkki kuvasi leipomansa kakut puutarhoissa ja luonnossa, esimerkiksi kukkivan omena- ja kirsikkapuun alla.
 

Syksyllä 2024 ilmestyi hänen toinen teoksensa, Metsien kaukainen sini. Päiväkirjateoksessaan hän kuvaa elämäänsä, jota kaksisuuntainen mielialahäiriö varjostaa, mutta myös sitä, mikä tuo hänen elämäänsä elämäniloa. Alunperin kirjan oli tarkoitus kertoa vain hänen suhteestaan luontoon.

## Teokset
* Anni Swan: Lumolinna, tekstin nykyaikaistus Anna Pölkki, Kangasniemen kirjasto 2020,  
* Anni Swan: Merenkuningatar ja hänen poikansa, tekstin nykyaikaistus Anna Pölkki, Kangasniemen kirjasto 2022,  
* Kakkuja salaisesta puutarhasta, Avain 2023, 
* Metsien kaukainen sini, Avain 2024, 

## Yksityiselämä
Pölkki viettänyt lapsuutensa ja nuoruutensa Turussa ja Kaarinassa. Nykyisin hän asuu miehensä kanssa Kangasniemellä.

## Lähteet

## Aiheesta muualla
* Pölkin Instagram-tili
Dean O’Banion

**Dean O’Banion**, koko nimeltään **Charles Dean O’Banion** (8. heinäkuuta 1892, Maroa, Illinois – 10. marraskuuta 1924, Chicago) oli yhdysvaltalainen gangsteri ja kieltolain aikainen salakuljettaja. Lehdissä häntä kutsuttiin yleensä nimellä **Dion O’Banion**. O’Banion oli 1920-luvun alussa Chicagon pelätyimmän jengin, North Side Gangin, pomo. Hänen pahimpia kilpailijoitaan olivat Johnny Torrio ja Al Capone.

Noin vuonna 1900 O'Banion muutti äitinsä kuoltua Chicagon North Siden kaupunginosaan, jossa asui paljon amerikanirlantilaisia. Seutu oli huonomainenen, ja O'Banion  perusti teini-ikäisenä katujengin kolmen muun naapuruston pojan kanssa. He olivat Earl ”Hymie” Weiss, Vincent ”The Schemer” Drucci ja George ”Bugs” Moran. Vuonna 1909 O’Banion pidätettiin ryöstöstä ja päällekarkauksesta.

O'Banion oli alun perin pikkurikollinen, mutta nousi kieltolain aikana Chicagon parhaiden tislaamojen ja panimoiden johtoon. Hän hallitsi salakuljetusta ja alkoholin jakelua North Sidella. O'Bannion toimitti kiellettyä alkoholia Gold Coastille sekä Chicagon muodikkaisiin klubeihin ja ravintoloihin. O'Bannion piti päämajaansa kukkakaupassa osoitteessa 738 North State Street. Eräänä päivänä kauppaan saapui kolme miestä muka hakemaan hautajaiskukkia. He ampuivat O'Banionin kuoliaaksi lähietäisyydeltä. Miehet olivat luultavasti Torrion tai Caponen lähettämiä. O'Banionin ylellisiin hautajaisiin osallistui noin 15 000 ihmistä, mukaan lukien Torrio ja Capone.

## Lähteet
Villevieille

**Villevieille** on kunta Ranskan eteläosassa Gardin departementissa Oksitanian alueella. Se sijaitsee Vidourlejoen varrella, noin 27 kilometriä Nîmesin kaupungista länteen.

Kunnan alueella on ollut asutusta jo esihistoriallisella ajalla, ja siellä on esihistoriallisen Fontbouissen kylän jäänteet, joka on ajoitettu ajalle 2400–2000 eaa. Kylän jäänteet saivat historiallisten monumenttien luokituksen vuonna 1979. Kohde sijaitsee yksityisellä maalla ja se on yleisöltä suljettu.

Villevieille on keskiaikainen kylä, ja sen linna, Château de Villevieille, on peräisin 1000-luvulta. Linnan neliskulmaiset tornit ovat 1200-luvulta. Vuonna 1520 linnan omistajasi tuli Pavéen suku, jotka saivat arvonimen Villevieillen markiisi. Linna kuuluu edelleen saman suvun omistukseen. Vuonna 1622 Ranskan kuningas Ludvig XIII vieraili linnassa järjestellessään läheisen Sommièresin kaupungin piiritystä. Linna on avoinna vierailijoille.


Tiedosto:Village préhistorique de Fontbouisse.jpg|Fontbouissen esihistoriallinen kylä
Tiedosto:Château de Villevieille - 01.JPG|Château de Villevieille


## Lähteet

## Aiheesta muualla
Ortodoksinen kuningas

**Ortodoksinen kuningas** ('Oikeauskoinen') on Puolan kuninkaille suotu arvonimi. Sen vahvisti vuonna 1661 paavi Aleksanteri VII kuningas Jan II Kasimirille. Arvonimeä saivat käyttää myös hänen seuraajansa. Paavin huomionosoituksen syynä oli kuninkaan ansiot socinolaisten karkottamisessa Puolasta.

## Lähteet
Calvisson

**Calvisson** on kunta Ranskan eteläosassa Gardin departementissa Oksitanian alueella.  Se sijaitsee noin 19 kilometriä Nîmesin kaupungista länteen.

Kunnan alueella tehdyissä arkeologisissa kaivauksissa löydettiin esihistoriallinen hautausmaa, jossa on useita maanalaisia huoneita, jotka ovat peräisin noin 3000 eaa. Niistä löydettiin piikivinuolia, kiillotettuja kirveitä sekä erilaisia koriste-esineitä kuten maljakoita. Esineet ovat nähtävillä Nîmesin luonnonhistoriallisessa museossa. Haudat nimettiin historialliseksi muistomerkiksi vuonna 1913.

Vuonna 1264 Uzèsin herttua luovutti Calvissonin 1000-luvulla rakennetun linnan Ranskan kuninkaalle. Vuonna 1304 Ranskan kuningas Filip IV teki Guillaume de Nogaretista Calvissonin herran, ja antoi kuninkaallisen linnan hänen käyttöönsä. Linna purettiin Ranskan uskonsotien aikana 1500-luvun lopulla. Vuonna 1597 aloitettiin linnan jälleenrakennustyöt, jotka kuitenkin epäonnistuvat. Nykyään linnan seinistä on jäljellä osia.

Calvissonissa järjestetään vuosittain La fête votive -juhla. Juhlaan kuuluu muun muassa bandido-härkäjuoksu.

## Lähteet

## Aiheesta muualla
Roger Palm

**Roger Palm** (1948 tai 1949 – 21. syyskuuta 2024) oli ruotsalainen muusikko ja rumpali, joka työskenteli studiomuusikkona ja levytti muiden muassa Abban ja Ted Gärdestadin kanssa.

Palm aloitti soittamisen Abbassa 1970-luvulla muun muassa kappaleessa ”Rock’n Roll Band”. Myöhemmin hän soitti esimerkiksi Abban hiteissä ”Mamma Mia”, ”Dancing Queen” ja ”Thank You for the Music”. Lisäksi hän soitti myös Ted Gärdestadin hitissä ”Satellit”.

Hänelle myönnettiin Studioräven-palkinto vuonna 2015.

## Lähteet
An Ocean of Strange Islands

**An Ocean Of Strange Islands** on Nightwish-yhtyeen kolmas single studioalbumilta Yesterwynde. Se julkaistiin 10. syyskuuta 2024. 

## Kappaleet

## Esiintyjät

* Tuomas Holopainen – kosketinsoittimet
* Emppu Vuorinen – kitarat
* Floor Jansen – laulu
* Troy Donockley – Irlantilainen säkkipilli, tinapilli, busuki, kitarat, laulu, taustalaulu
* Kai Hahto – rummut
* Jukka Koskinen – basso

## Lähteet
Årdalin vanha kirkko

**Årdalin vanha kirkko** () on Hjelmelandin kunnassa Norjassa sijaitseva puinen pitkäkirkko vuodelta 1619. Sitä on ajan saatossa laajennettu nykyiseen mittaansa. Kirkon sisustus edustaa renessanssia, ja rakennus onkin suosittu matkailunähtävyys.

## Kuvia

Ardal innenraum.jpg|Kirkkosali


## Lähteet

## Aiheesta muualla
Årdalin kirkko (Hjelmeland)

**Årdalin kirkko** () on Hjelmelandin kunnassa Norjassa sijaitseva puinen pitkäkirkko vuodelta 1919. Kirkon rakentamiseen käytettiin Yhdysvaltoihin muuttaneiden paikallisten lähettämiä rahoja.

## Lähteet

## Aiheesta muualla
Hovetin kirkko

**Hovetin kirkko** () on Holin kunnassa Norjassa sijaitseva puinen pitkäkirkko vuodelta 1910.

## Lähteet

## Aiheesta muualla
Geilon kirkko

**Geilon kirkko** () tai **Ustedalenin kappeli** () on Holin kunnassa Norjassa sijaitseva puinen pitkäkirkko vuodelta 1890.

## Kuvia

Geilo church interior 01.jpg|Kirkkosalia alttarin suuntaan
Geilo church interior 03.jpg|Alttari
Geilo church interior 02.jpg|Kirkkosali ja urut


## Lähteet

## Aiheesta muualla
Dagalin kirkko

**Dagalin kirkko** () on Holin kunnassa Norjassa sijaitseva puinen pitkäkirkko vuodelta 1850.

## Kuvia

Dagali kirke alterparti.jpg|Alttari


## Lähteet

## Aiheesta muualla
Finnestad

**Finnestad** on taajama Indre Østfoldin kunnassa Østfoldin läänissä Norjassa. Taajaman pinta-ala on 0,22 neliökilometriä ja asukasluku 232 vuonna 2023. Finnestad on kasvava asuinalue Østfoldin radan varrella, ja se saavutti taajaman määritelmän vuonna 2013. 

## Lähteet
Peyman Rashidi

**Peyman Rashidi** (s. 15. lokakuuta 1992) on iranilainen karateka. Hän sijoittui IKO-liiton MM-kilpailuissa parhaimmillaan seitsemänneksi.

## Kilpaura
Rashidi sijoittui vuoden 2017 painoluokallisissa MM-kilpailuissa seitsemänneksi. Hän hävisi turnauksessa lopulta pronssia voittaneelle Ašot Zarinjanille.

Syyskuussa 2023 hän saavutti Turussa järjestetyssä Nordic Cupissa pronssia yli 80-kiloisten sarjassa. Hän hävisi välieräottelun Marius Ommedalia vastaan.

Syyskuussa 2024 Rashidi oli mukana Nordic cupissa, jossa hän saavutti toistamiseen pronssia, tällä kertaa Rashidi hävisi ratkaisevassa ottelussa Mehdi Ebadille.

Syyskuussa 2025 Peyman otti Nordin cupin mestaruuden. Hän voitti loppuottelussa David Varan. Hän oli mukana myös katakilpailussa, mutta karsiutui loppukierros paikasta.

## MM-sijoitukset

## Lähteet
Glosli

**Glosli** on taajama Fredrikstadin kunnassa Østfoldin läänissä Norjassa. Taajaman pinta-ala on 0,6 neliökilometriä ja asukasluku 755 vuonna 2023. 

## Lähteet
Kilafors

**Kilafors** on taajama Bollnäsin kunnassa Gävleborgin läänissä Hälsinglandin historiallisessa maakunnassa Ruotsissa. Taajamassa oli 1&nbsp;168 asukasta vuonna 2021.

## Kuvia

Tuppen i Kilafors.jpg|Kukkoa esittävä patsas taajaman sisääntuloväylällä.


## Lähteet

## Aiheesta muualla
Bektashi-veljeskunnan suvereeni valtio

**Bektashi-veljeskunnan suvereeni valtio** () on suunnitteilla oleva itsenäinen kaupunkivaltio, joka on tarkoitettu bektaši-veljeskunnalle. Kääpiövaltion kooksi on kaavailtu vain 10 hehtaaria ja se sijoittuisi kokonaisuudessaan Albanian pääkaupungin Tiranan sisälle. Esimerkkinä kaupunkivaltiolle toimii Vatikaani.

## Tausta
Albania on tunnettu uskontojen välisestä dialogista ja rauhallisesti yhteiselosta erona moniin muihin Balkanin maihin. Suufilaisuutta edustavaan bektaši-veljeskuntaan kuuluu Albanian viimeisimmän väestölaskennan mukaan 10 % kaikista maan muslimeista. Arviot bektaši-muslimien kokonaismäärästä maailmassa vaihtelevat 7–20 miljoonan välillä.

Veljeskunnan oman valtion perustamisella on tarkoitus edistää uskontojen välistä suvaitsevaisuutta ja positiivista kuvaa islamista Albaniassa ja laajemmin maailmassa. Albanian pääministeri Edi Rama vahvisti syyskuussa 2024, että hänen hallituksensa suunnittelee uuden itsenäisen valtion perustamista. Rama vakuutteli tuolloin, että Albanian läheiset liittolaiset olivat tietoisia suunnitelmasta. Uuden valtion perustaminen vaatisi Albanian perustuslain muuttamista.

## Hallinto
Kaupunkivaltion valtionpäämiehenä toimisi bektashi-veljeskunnan johtaja, eli Dedebaba. Valtiolla ei olisi omia asevoimia tai oikeuslaitosta. Kaupunkivaltiolla olisi sen sijaan oma hallintonsa, passinsa sekä kansainvälisesti tunnustetut rajat. Kansalaisuus olisi rajattu vain uskonnollisille johtajille ja niille, jotka tarvitsevat kansalaisuutta työnsä puolesta. Vastaava periaate on käytössä myös Vatikaanin kansalaisuuden kohdalla.

Huolimatta siitä, että kyseessä olisi käytännössä islamilainen teokratia Baba Mondi joka olisi tulevan valtion johtaja on sanonut, että alkoholin juominen olisi kaupunkivaltion alueella sallittua. Naiset saisivat myös pukeutua haluamallaan tavalla.

## Lähteet
Benson Boone

**Benson James Boone** (s. 25. kesäkuuta 2002 Monroe, Washington, Yhdysvallat) on yhdysvaltalainen laulaja-lauluntekijä. Häntä on pidetty yhtenä Z-sukupolven lupaavimmista pop-tähdistä.

Boone on saavuttanut suosiota Tiktokissa, jossa hän julkaisee musiikin lomassa rullaluisteluvideoitaan. Hän on esiintynyt Suomessa Joensuun Ilosaarirockissa kesällä 2023 ja Helsingissä Kulttuuritalossa kesällä 2024. 

## Tausta

Benson James Boone syntyi 25. kesäkuuta 2002 Monroessa, Washingtonin osavaltiossa ja varttui mormoniperheessä neljän siskonsa kanssa. Hän kävi yhden lukukauden Brigham Youngin yliopistoa ennen kuin keskeytti opintonsa keskittyäkseen musiikkiin.

## Ura
Vuonna 2021 Boone osallistui American Idoliin, josta hän kilpailun kuluessa vetäytyi. Imagine Dragonsin keulahahmo, myös mormonitaustainen Dan Reynolds kiinnostui Boonesta ja kiinnitti tämän levy-yhtiöönsä Night Street Recordsiin (Warner Records). 
Boonen esikoissingle ”Ghost Town” julkaistiin lokakuussa 2021, ja se nousi listoille useissa maissa. ”In the Stars” (2022) nousi sijalle 82 Yhdysvalloissa ja pärjäsi vielä paremmin kansainvälisesti. Voimaballadi ”Beautiful Things” (2024) nousi Billboard Hot 100 -listan kolmen parhaan joukkoon. 

## Diskografia
Lähde: 

### Albumit
* *Fireworks & Rollerblades* (2024)
* *American Heart* (2025)

### EP:t
* *Walk Me Home...* (2022)
* *Pulse* (2023)

### Singlet

* ”Ghost Town” (2021)
* ”Room for 2” (2022)
* ”In The Stars” (2022)
* ”Better Alone” (2022)
* ”Before You” (2022)
* ”Sugar Sweet” (2023)
* ”To Love Someone” (2023)
* ”What Was” (2023)

* ”Beautiful Things” (2024)
* ”Slow It Down” (2024)
* ”Death Wish Love (From Twisters: The Album)” (Twisters-elokuvan soundtrack, 2024)
* ”Pretty Slowly” (2024)
* ”Sorry I'm Here for Someone Else” (2025)
* ”Mystical Magical” (2025)

## Lähteet
Geilon kulttuurikirkko

**Geilon kulttuurikirkko** () on Holin kunnassa Norjassa sijaitseva kivikirkko vuodelta 2010.

Kirkossa on muun muassa taidegalleria, kahvila ja nuorille suunnattu pelihuone.

## Lähteet

## Aiheesta muualla
Ivar Harrie

**Ivar Harrie** (1899 Stora Harrie – 1973) oli ruotsalainen toimittaja ja kirjailija. Hän opiskeli Lundin yliopistossa ja työskenteli muun muassa *[[Göteborgs Handels- och Sjöfarts-Tidning]]issä* ja *[[Dagens Nyheter]]issä* ennen siirtymistään *[[Expressen]]iin*, joka ensimmäisenä päätoimittajana hän toimi 1944–1959. Harrie käänsi kreikan- ja ranskankielistä kaunokirjallisuutta sekä julkaisi omia kritiikeitä ja esseitä.
## Lähteet

## Aiheesta muualla
Geri Allen

**Geri Antoinette Allen** (12. kesäkuuta 1957 Pontiac, Michigan – 27. kesäkuuta 2017 Philadelphia, Pennsylvania) oli yhdysvaltalainen jazzpianisti, -säveltäjä ja -kouluttaja.

Allen varttui Detroitissa ja aloitti pianonsoiton 7-vuotiaana. Hän valmistui Howardin yliopistossa suorittamistaan jazzopinnoista vuonna 1979 ja sai maisterin arvon etnomusikologiassa Pittsburghin yliopistosta vuonna 1982. Hän aloitti musiikillisen uransa Marcus Belgraven ja Roy Brooksin tukemana. Allenin debyyttialbumina julkaistiin *[[The Printmakers]]* vuonna 1984. Allen teki soolopianolevytyksiä, johti omia kokoonpanoja ja esiintyi monien muiden jazzmuusikoiden albumeilla. Näihin jazzmuusikoihin kuuluivat Ornette Coleman, Oliver Lake, Steve Coleman, Charles Lloyd, Ralph Peterson, Charlie Haden ja Paul Motian.

Allen oli naimisissa trumpetisti Wallace Roneyn kanssa, mutta erosi. Hän sai kolme lasta. Allen opetti Michiganin ja Pittsburghin yliopistoissa. Lisäksi hän toimi Carr Centerin taiteellisena johtajana Detroitissa. Allen sai muun muassa Jazzpar-palkinnon vuonna 1996 ensimmäisenä naisena sekä Guggenheim-stipendin vuonna 2008. Hän kuoli 60-vuotiaana syöpään.

## Lähteet
Timo Rumpfkeil

**Timo Rumpfkeil** (s. 27. syyskuuta 1975) on saksalainen autourheilija ja Motopark Academy ja Russian Time -tallien perustaja. Rumpfkeil kilpaillut Formula Renault Eurocup, Porsche Carrera Cup ja International GT Open -sarjoissa.

Hänen isänsä Peter Rumpfkeil oli myös autourheilija.

## Lähteet

## Aiheesta muualla
* Timo Rumpfkeil Driver Databaessa
Jolanta Zdechlikiewicz-Reclik

**Jolanta Zdechlikiewicz-Reclik** (25. lokakuuta 1959 Czeladź – joulukuu 2021 Czeladź) oli puolalainen säveltäjä, pianisti ja musiikkipedagogi.

Zdechlikiewicz-Reclik opiskeli musiikin teoriaa ja sävellystä Edward Bogusławskin johdolla Karol Szymanowski -musiikkiakatemiassa Katowicessa. Hän täydensi sävellysopintojaan Witold Szalonekin johdolla. Zdechlikiewicz hyväksyttiin Puolan säveltäjäliiton täysjäseneksi vuonna 1989. Hän opetti musiikkia Siemianowice Śląskiessa. Hänen teoksiaan esitettiin useilla festivaaleilla, kuten Śląskie Dni Muzyki Współczesnej’ssa. Zdechlikiewicz piti myös osallistavia musiikkiesityksiä lapsille. Osassa niistä käytettiin hänen itse valmistamiaan soittimia. 

## Lähteet
Balgach

**Balgach** on kunta Rheintalin vaalipiirissä (Wahlkreis) St. Gallenin kantonissa Sveitsissä. Kunta muodostettiin St. Gallenin kantonin uuden perustuslain mukaan 10. kesäkuuta 2001. Se koostuu suurelta osin entisistä Oberrheintalin ja Unterrheintalin alueista. Wahlrkreis kattaa lähes koko Vogtei Rheintalin ja Rheintalin alueen.

## Kartta

* Kartta (map)
* Koordinaatit: 47°24'00.0"N 9°36'00.0"E
* [Maps](https://geohack.toolforge.org/geohack.php?pagename=Balgach&params=47_24_N_9_36_E_region:CH-SG_type:city(4942))

## Lähteet
Terence Beesley

**Terence Beesley** (7. syyskuuta 1957 Lontoo – 30. marraskuuta 2017 Camerton, Somerset) oli brittiläinen näyttelijä.

Beesley opiskeli London Academy of Music and Dramatic Artissa. Hän tuli tunnetuksi muun muassa kenraali Bennigsenin roolista vuoden 2016 televisiosarjassa *[[Sota ja rauha (vuoden 2016 televisiosarja)|Sota ja rauha]]*. Hän oli myös ensimmäinen Derek Branningin roolia *[[EastEnders]]issä* esittänyt näyttelijä.

Beesley tapasi vuonna 1999 näyttelijä Ashley Jensenin ja meni vuonna 2007 naimisiin tämän kanssa. Pariskunnalle syntyi yhteinen poika vuonna 2009. Beesley teki marraskuussa 2017 itsemurhan; hänet löydettiin autotallistaan häkämyrkytykseen kuolleena. Hänellä ei ollut todettu mielenterveyden häiriötä.

## Lähteet

## Aiheesta muualla
*
Edward Bogusławski

**Edward Bogusławski** (22. syyskuuta 1940 Chorzów – 23. toukokuuta 2003 Katowice) oli puolalainen säveltäjä.

Bogusławski valmistui Katowicen Karol Szymanowski -musiikkiakatemiasta musiikin teoriassa vuonna 1964 ja sävellyksessä vuonna 1966. Hänen opettajanaan Katowicessa oli Bolesław Szabelski. Hän täydensi opintojaan Wienissä Roman Haubenstock-Ramatin johdolla. Bogusławski voitti Malawski-sävellyskilpailun Krakovassa vuosina 1966, 1970 ja 1972. Hän sai kunniamaininnan vuoden 1971 Kansainvälisessä säveltäjärostrumissa konsertostaan oboelle ja orkesterille. Bogusławski sai lisäksi ensipalkinnot Kansallisessa Varsovan vapautuksen 30-vuotispäivän sävellyskilpailussa (1975, teoksesta “Ewokacje”) ja krakovalaisessa sävellyskilpailussa (1996, urkukonsertosta).

Bogusławski opetti Karol Szymanowski -musiikkiakatemiassa, vuodesta 1983 professorina.

## Lähteet
Mieczysław Tomaszewski

**Mieczysław Tomaszewski** (17. marraskuuta 1921 Poznań – 14. tammikuuta 2019 Krakova) oli puolalainen musiikkitieteilijä ja musiikinkustantaja.

Tomaszewski aloitti musiikin opiskelun lapsena Poznańissa ja opiskeli vuosina 1946–1948 Toruńin yliopistossa. Hän asettui vuonna 1952 Krakovaan, jossa johti PWM Edition -kustantamoa vuosina 1965–1988. Tomaszewski opiskeli musiikkitiedettä Stefania Łobaczewskan johdolla Jagiellonian yliopistossa vuosina 1954–1959. Hän väitteli tohtoriksi vuonna 1984 Poznańissa ja teki siellä habilitaatiotyönsä vuonna 1998. Tomaszewski oli Jagiellonian yliopiston musiikin teorian ja musiikin estetiikan luennoitsija vuosina 1960–1966, mutta työskenteli pääasiallisesti Krakovan musiikkiakatemiassa, jossa luennoi vuodesta 1959 ja oli professori vuodesta 1989. Hän johti Krakovan musiikkiakatemian musiikkikustannuksen laitosta vuosina 1967–1996 sekä teorian ja musiikkiteosten tulkinnan laitosta vuodesta 1996. Tomaszewski oli myös sävellyksen, orkesterinjohdon ja musiikinteorian tiedekunnan dekaani vuosina 1987–1990.

Tomaszewski luennoi myös ulkomailla puolalaisesta musiikista. Hän johti Puolan säveltäjäliiton musiikkitieteen osastoa vuosina 1979–1981. Hän johti kansainvälisiä symposiumeja Frédéric Chopinista, Ludwig van Beethovenista ja Krzysztof Pendereckistä. Hän oli myös musiikkiaiheisten radio-ohjelmien tekijä. Tomaszewski tutki romantiikan ajan musiikkia ja varsinkin Chopinia, josta kirjoitti useita kirjoja. Hän sai muun muassa Valkoisen Kotkan ritarikunnan nauhan ja Jälleensyntyneen Puolan ritarikunnan komentajanristin tähdellä. Tomaszewski nimitettiin Puolan säveltäjäliiton kunniajäseneksi vuonna 1997. Hänellä oli monia kunniatohtorin arvoja.

## Lähteet
Varsinais-Suomen Vammais- ja Pitkäaikaissairausjärjestöt

**Varsinais-Suomen Vammais- ja Pitkäaikaissairausjärjestöt ry** (aiemmin **Turun Seudun Vammaisjärjestöt TVJ ry**) on Varsinais-Suomen maakunnan alueella toimivien vammais- ja pitkäaikaissairausyhdistysten yhteisjärjestö. Yhdistyksen tavoitteena on toimia vammaisten ja pitkäaikaissairaiden oikeuksien edistämiseksi sekä vaikuttaa yhteiskunnalliseen päätöksentekoon vammaisten ja pitkäaikaissairaiden aseman parantamiseksi. Yhdistys edistää jäsenyhdistystensä yhteistoimintaa ja tukee niiden toimintaedellytyksiä sekä keskinäistä verkostoitumista.
Me and a Gun

**Me and Gun** on yhdysvaltalaisen laulaja-lauluntekijä Tori Amosin kappale ja single vuodelta 1991. Se julkaistiin ensimmäisenä singlenä Amosin ensimmäiseltä sooloalbumilta *[[Little Earthquakes]]* (1992).

Amos on säveltänyt kappaleen yksin. Kappale käsittelee hänen kokemustaan raiskauksesta. Sen saama palaute vaikutti siihen, että Amos alkoi puhua laajemmin seksuaalista väkivaltaa kokeneiden puolesta ja toimia seksuaalisen väkivallan uhreja auttavassa RAINN-järjestössä. 

## Taustaa
”Me and a Gun” käsittelee Amosin kokemusta raiskatuksi tulemisesta ja siitä selviämisestä. Amos oli esiintynyt 21-vuotiaana Los Angelesissa ja suostunut antamaan kyydin yleisössä olleelle miehelle keikan jälkeen. Mies oli raiskannut hänet veitsellä uhaten. Amos on kertonut, että kokemus tuli elävästi hänen mieleensä, kun hän näki elokuvan *[[Thelma ja Louise]]*   (1991) ja hän kirjoitti siitä kappaleen. Amos laulaa kappaleella a cappella eli ilman säestystä.

Amos on kertonut myöhemmin, että jotkut levy-yhtiössä eivät halunneet hänen laittavan kappaletta albumille, koska se teki heidän olonsa epämukavaksi. Amos oli kuitenkin sitä mieltä, että kappaleen kuuluikin herättää tunteita.

## Julkaisu
”Me and a Gun” julkaistiin singlenä CD:llä ja vinyylillä 21. lokakuuta 1991. Se on ensimmäinen single Amosin ensimmäiseltä sooloalbumilta *[[Little Earthquakes]]*, joka ilmestyi tammikuussa 1992.  

Vaikka singlen nimi oli ”Me and a Gun”, CD- ja vinyylilevyillä oli ensimmäisenä kappale ”Silent All These Years”. Radioasemat alkoivat soittaa tätä kappaletta.  Levy-yhtiö julkaisi marraskuussa singlen samalla kansikuvalla nimellä ”Silent All These Years”.

”Me and a Gun” -kappaleesta on julkaistu useita liveversioita. Livealbumilla *Legs and Boots: Chicago, IL - November 6, 2007* on versio, jolla Amos esittää kappaleen poikkeuksellisesti yhtyeensä kanssa eikä a cappella.

## Vaikutus
Tori Amos on kertonut, että monet ihmiset alkoivat jakaa hänelle omia kokemuksiaan kuultuaan kappaleen. Kappaleen saama vastaanotto vaikutti siihen, että hän alkoi alkoi puhua laajemmin seksuaalista väkivaltaa puolesta. Amos on ollut mukana seksuaalisen väkivallan uhreja auttavan järjestön Rape, Abuse and Incest National Network (RAINN) toiminnassa mukana vuodesta 1994 asti. Hän oli järjestön ensimmäinen julkinen edustaja.

Kappale on myös auttanut purkamaan haitallisia raiskaukseen liittyviä myyttejä, kuten että uhri on vastuussa tapahtuneesta, jos hän on pukeutunut liian paljastavasti. Vuonna 2009 julkaistussa tutkimuksessa Amosin musiikkia kuunnelleet uskoivat haitallisiin myytteihin vähemmän kuin muut.

Laulaja Amanda Palmer esitti kappaleesta coverin livenä vuonna 2009. Hän esitti kappaleen a cappella kuten alkuperäisellä levytyksellä.

## Singlen kappaleet

 

## Lähteet

## Aiheesta muualla
* Me and a Gun (2015 Remaster)
* Me and a Gun -single Discogs-sivustolla
Seitsemän vampyyrin legenda

**Seitsemän vampyyrin legenda** (engl. *The Legend of the 7 Golden Vampires*) on Roy Ward Bakerin ohjaama taistelulajien kauhuelokuva vuodelta 1974. 

Elokuva alkaa vuonna 1804, kun kreivi Dracula (John Forbes-Robertson) herättää henkiin seitsemän kultanaamioon pukeutunutta vampyyria. Sata vuotta myöhemmin professori Van Helsing (Peter Cushing), joka tunnetaan maailmassa urotöistään Draculan kanssa. Elokuva on Hammer Film Productionin, Shaw Brothers Studion Britannian ja Hongkongin yhteistuotanto.
Samuel af Ugglas

**Samuel Ugla**, vuodesta 1772 **af Ugglas** (3. toukokuuta 1750 Hedemora Ruotsi – 6. huhtikuuta 1812 Tukholma) oli ruotsalainen aatelinen, virkamies ja maaherra sekä ruukinpatruuna myös Suomessa.

Af Ugglasin vanhemmat olivat rovasti Petrus Ugla ja Helena Norrström ja puoliso vuodesta 1782 Carolina Wittfooth (1765–1810), ruukinpatruuna Gustaf Wittfoothin ja Christina Brandtin tytär. Af Ugglas opiskeli Uppsalan yliopistossa 1759–1769. Hän oli oikeusrevision ylimääräinen kanslisti 1769, Svean hovioikeuden auskultantti 1769, lakikomission amanuenssi 1770 ja sihteeri 1772, diskonttikomppanian sihteeri ja asiamies 1773, kuninkaallisen majesteetin kanslian protokollasihteeri 1775, oikeusrevision ensimmäinen toimitussihteeri 1782, perustuslakirevision sihteeri 1783, Tukholman läänin vt. maaherra 1787 ja maaherra 1788–1802, valtion valmisteluvaliokunnan jäsen 1792, Tukholman ylikäskynhaltija 1800, kamarikollegion presidentti vuodesta 1802, valtakunnan yleisten asioiden valmisteluvaliokunnan jäsen 1802–1809 ja valtakunnan herra 1808.

Kustaa III:n suosioon päässyt Ugla aateloitiin nimellä af Ugglas vain 22-vuotiaana 1772. Af Ugglas onnistui säilyttämään asemansa vielä Kustaa III:n murhan jälkeen ja hänestä tuli myös Kustaa IV Aadolfin tärkeä neuvonantaja. Kuningas korotti af Ugglasin vapaaherraksi 1796 ja kreiviksi 1799. Tukholman läänin maaherrana toimineesta af Ugglasista tuli myös hetkeksi Tukholman ylikäskynhaltija ja sitten kamarikollegion presidentiksi ja yksi valtakunnan herroista. Kun Kustaa IV Adolf syöstiin vallasta 1809, af Ugglas kuitenkin syrjäytettiin.

Vuorimiessukuun kuulunut af Ugglas oli paitsi virkamies, myös huomattava maanomistaja ja teollisuuspatruuna. Hän omisti tiluksia, kartanoita ja rautaruukkeja ja vaimonsa suvun kautta hänen teollisuusyhteytensä vain vahvistuivat. Ruotsissa af Ugglas omisti muun muassa suuren Forsmarkin rautaruukin. Suomessa hän oli nykyisessä Kalannissa sijainneen Männäisten ruukin omistaja. 

## Lähteet

## Aiheesta muualla
*
Kjell Abramson

**Kjell Abramson** (14. lokakuuta 1923 – tammikuu 2019)  oli ruotsalainen arkkitehti. Abramsonilla oli puolisonsa, arkkitehti Britta Abramsonin kanssa vuodesta 1960 arkkitehtitoimisto Abramsons Arkitektkontor.

Tukholman kaupunki tilasi Abramsonilta 1960-1970-luvuilla runsaasti tyyppipäiväkoteja, joista Risselö 2:n oli Tukholman kaupunginmuseo luokitellut vihreäksi, joka tarkoittaa eri tavoin arvokasta rakennusta. Sen korvattavaksi uudella tehtiin kuitenkin ehdotus.

## Suunnittelutöitä
* Teknorama, Tekniska museetin lisärakennus, Museivägen 7, Tukholma 1964.
* Ingmar Bergmanin talo Hammarsissa  Fåröllä, 1967
* Keramiikkaseiniä maanalaisen asemalla Mariatorgetilla Tukholmassa. Karin Björquistin kanssa.
* Kronobageriet, Sibyllegatan 2, Tukholma, peruskorjattu Musikhistoriskt museumille1975–1978.
* Päiväkoti Krubban, Linnégatan 83, Tukholma 1977.
* Kaksi lastentaloa, Yttersta tvärgränd 8 ja 11, Tukholma, Britta Abramsonin kanssa 1982.

### Kuvia

Stockholm - Tunnelbana - Mariatorget (11108600213).jpg|Keramiikkaseiniä maanalaisen asemalla Mariatorgetilla.
Kvarteret Bergholmen, Vårberg, febr 2020d.jpg|Kvarteret Bergholmen Vårberg.
COLDINUORDEN 3, Bredäng, mars 2020b.jpg|Coldinuorden 3, Bredäng.
Fårö Hammars Bergmanhuset 04.JPG|Ingmar Bergmanin talo Fåröillä.


## Lähteet

## Aiheesta muualla
Oleh Lyšeha

**Oleh Lyšeha** (30. lokakuuta 1949 Tysmenytsja – 17. joulukuuta 2014) oli ukrainalainen runoilija. Hän kuului neuvostoajan toisinajattelijoihin. Hän oli julkaisukiellossa vuosina 1971–1988, mutta sen estämättä häntä nimitettiin "runoilijoiden runoilijaksi".

Lyšehaa on sanottu 2000-luvun Henry Thoreaux'ksi: hän sanoi elävänsä maailmassa, jossa ei ole Microsoftia eikä McDonalds'ia, ja hän liikkui mielellään paljain jaloin ja harrasti talviuintia.

Lyšehan tuotanto on saanut vaikutteita angloamerikkalaisesta 1800-1900-luvun kirjallisuudesta, kiinalaisesta filosofiasta ja runoudesta. Hän käänsi T. S. Eliotia ja Esra Poundia ukrainaksi ja oli mukana tekemässä muinaisia kiinalaisia kertomuksia sisältävän teoksen kääntämisessä ukrainaksi. Hänen oma tuotantonsa käsittää vain kaksi runoteosta. Runot eivät liity ukrainalaisen runouden perinteeseen, vaan niissä on nähty vaikutteita luonnonfilosofiasta, samanistisesta meditaatiosta, teknokraattisen maailman kieltämisestä ja eskapismista. Hänen mysteerinäytelmäänsä 'Ystävä Li Po, veli Tu Fu' pidetään ukrainalaisen draaman mestariteoksena.

## Suomennettu tuotanto
* Café, teoksessa *Kadonnutta kahvilaa etsimässä*, suomennoskatkelmia, toimittaneet Eero Balk ja Tapani Kärkkäinen. Helsinki: Otava 2000 

## Lähteet
Johnny Torrio

**Johnny Torrio** (1882, Orsara – 16. huhtikuuta 1957, New York) oli yhdysvaltalainen rikollinen. Hän oli kieltolain aikaisen Chicagon huomattavimpia gangsteripomoja ja yksi Yhdysvaltain järjestäytyneen rikollisuuden perustajista. 

Torrio syntyi pienessä kylässä lähellä Napolia ja saapui leskeksi jääneen äitinsä kanssa New Yorkiin 2-vuotiaana. Vartuttuaan Torriosta tuli bordellin ja kapakan omistaja. Hän oli myös James Street Boys -jengin johtaja ja liittoutui Five Points Gangin kanssa. Sittemmin Torrio johti Brooklynissä kiristystoimintaa. Vuonna 1909 Torrio sai kutsun tulla Chicagoon johtamaan ja laajentamaan Big Jim Colosimon bordelliketjua. Vuonna 1919 Torrio kutsui vanhan ystävänsä Al Caponen New Yorkista johtamaan yhtä bordelleista ja antoi vuonna 1920 joko tämän tai Frankie Yalen murhata Colosimon. Siten Torrio peri Colosimon imperiumin ja laajensi kieltolain aikana nopeasti toimintaansa laajamittaiseen salakuljetukseen ja alkoholin valmistukseen sekä pelikasinoihin.

Tammikuun 24. päivänä 1925 Bugs Moran ja Hymie Weiss ampuivat Torriota useita kertoja tämän kodin ulkopuolella. Moran ja Weiss olivat Dean O’Banionin jengin jäseniä ja halusivat kostaa O'Banionin murhan, jonka Torrio ja Capone olivat järjestäneet.

Torrio selvisi kuitenkin hengissä väijytyksestä. Tämän jälkeen hän oli useita kuukausia Lake Countyn vankilassa Waukeganissa, koska hänet oli tuomittu salakuljetuksesta. Vankilassa ollessaan Torrio käytännössä testamenttasi Chicagon Caponelle ja vapauduttuaan hän vetäytyi näennäisesti Italiaan. Palattuaan New Yorkiin hän sijoitti rahansa kiinteistöihin ja auttoi luomaan salakuljetusyhtymän, josta tuli Lucky Lucianon, Meyer Lanskyn ja muiden rikollispomojen läheinen kumppani. Torrio oli yksi vuonna 1934 perustetun kansallisen rikossyndikaatin eli kartellin johtajista.

Vuonna 1936 Torrio sai syytteen veronkierrosta, ja pitkän oikeudenkäynnin ja monien valitusten jälkeen hän joutui jälleen vankilaan vuosiksi 1939–1941. Sen jälkeen hän jäi käytännössä eläkkeelle, ja eli loppuelämänsä varakkaana miehenä. Johnny Torrio kuoli sydänkohtaukseen ollessaan parturissa vuonna 1957.

## Lähteet
Suze-la-Rousse

**Suze-la-Rousse** on kunta Ranskassa Drômen departementissa Auvergne-Rhône-Alpesin alueella. Se sijaitsee noin 28 kilometriä Nyons'n kaupungista länteen.

Kunnan näkymää hallitsee Château de Suze-la-Rousse. Paikalla on ollut linna jo vuonna 793, jolloin Kaarle Suuri antoi sen Guillaume au Cornet'lle palkitakseen tämän teoistaan Orangen ruhtinaskunnan vapauttamiseksi. Linna kuului vuosisatojen ajan kolmelle suvulle, jotka olivat Orangen ruhtinaita. Tämän jälkeen linna oli de la Baumen suvun hallinnassa viidensadan vuoden ajan. Suvun viimeinen edustaja, markiisitar de Bryas, kuoli ilman perillisiä vuonna 1958.

Kunnan päätoimialana on viininviljely. Kunnan alueella on 1 600 hehtaaria viiniviljelmiä, joiden rypäleistä tuotetaan Suze-la-rousse (AOC) -viiniä. Suze-la-Roussen linnassa toimii viiniyliopisto, Université du Vin.

## Lähteet

## Aiheesta muualla
Vsevolod Nestaiko

**Vsevolod Nestaiko** (30. tammikuuta 1930 Berdytšiv, Ukrainan SNT – 2014 Ukraina) oli ukrainalainen lastenkirjailija. Hän on ukrainalaisen lastenkirjallisuuden klassikoita.

Nestaikon isä katosi 1930-luvun vainoissa, ja äiti ja poika muuttivat Kiovaan. Nestaiko työskenteli lehdissä ja Molod-kustantamossa ja 1956–1987 päätoimittajana Veselka-kustantamossa. Hän julkaisi kertomuksia aluksi lehdissä. Ensimmäinen kirja *Šurka & Šurko* ilmestyi 1956, ja sen jälkeen ilmestyi kertomuksia, satuja, romaaneja ja näytelmiä yhteensä noin 30. Romaanien filmatisoinnit ovat saaneet useita palkintoja elokuvajuhlilla. Hän on saanut Lesja Ukrajinkan kirjallisuuspalkinnon ja monia muita palkintoja, ja hänen kirjansa 'Toreadori Vasjukivkasta' on liitetty kansainvälisen lasten- ja nuortenkirjallisuusneuvoston ylläpitämään H. C. Andersenin luetteloon merkittävistä lastenkirjoista.

## Lähteet

## Aiheesta muualla
MathSciNet

**MathSciNet** on American Mathematical Societyn hakukone Mathematical Reviews -tietokantaan. MathSciNet julkaistiin vuonna 1989 levykkeellä, mutta vuonna 1996 aloitti toimintansa verkossa toimiva hakukone web-käyttöliittymällä. Mathematical Reviews on seurannut matemaatikoiden tietoja 1940-luvulta lähtien ja ylläpitänyt tietokantaa matematiikkaan liittyvien artikkelien tekijöistä.

## Lähteet
Botnen kirkko

**Botnen kirkko** () on Holmestrandin kunnassa Norjassa sijaitseva kivinen pitkäkirkko 1200-luvulta.

## Lähteet

## Aiheesta muualla
Hillestadin kirkko

**Hillestadin kirkko** () on Holmestrandin kunnassa Norjassa sijaitseva puinen pitkäkirkko vuodelta 1724.

## Lähteet

## Aiheesta muualla
Sanden kirkko

**Sanden kirkko** voi tarkoittaa seuraavia Norjassa sijaitsevia kirkkoja:

* Sanden kirkko Holmestrandin kunnassa
* Sanden kirkko Sanden kunnassa
* Sanden kirkko Sunnfjordin kunnassa
Vassåsin kirkko

**Vassåsin kirkko** voi tarkoittaa seuraavia:

* Vassåsin kirkko, kirkko Bindalin kunnassa Norjassa
* Vassåsin kirkko, kirkko Holmestrandin kunnassa Norjassa
Spark (kappale)

**Spark** on yhdysvaltalaisen laulaja-lauluntekijä Tori Amosin kappale ja single vuodelta 1998. Amos on säveltänyt ja tuottanut kappaleen itse. ”Spark” julkaistiin ensimmäisenä singlenä Amosin albumilta *[[From the Choirgirl Hotel]]* (1998).

## Taustaa ja levytys
Amos kirjoitti kappaleen saatuaan keskenmenon vuonna 1996. Sanoitukset kertovat surusta ja vihasta, jota hän tunsi sen jälkeen. Amos toimi itse kappaleen tuottajana.

## Julkaisu ja kaupallinen menestys
”Spark” julkaistiin singlenä 20. huhtikuuta 1998. Se on ensimmäinen single albumilta *[[From the Choirgirl Hotel]]*, joka ilmestyi 5. toukokuuta 1998. Singlestä julkaistiin useita eri versioita, joiden B-puolina on eri kappaleita. ”Spark” nousi Britannian singlelistan sijalle 16. Yhdysvalloissa se nousi Billboard Hot 100 -listan sijalle 49.

Kappaleesta tehtiin EDM-remix nimeltä ”Mainline Cherry - Ambient Spark”. Remix on albumin neljännen singlen ”Cruel / Raspberry Swirl” B-puoli. Uudelleen miksattu versio alkuperäisestä kappaleesta on mukana Amosin kokoelma-albumilla *[[Tales of a Librarian]]* (2003). ”Spark” lisättiin myös toiselle kokoelmalle *[[A Piano: The Collection]]* (2006).

## Musiikkivideo
Kappaleelle tehtiin musiikkivideo, jonka ohjasi James Brown. Videossa Amos esittää naista, joka pakenee kidnappaajaa metsän halki. 
Video sai inspiraatiota televisiosarjasta *[[Twin Peaks]]* (1990–1991) ja elokuvasta *[[Maissilapset (elokuva)|Maissilapset]]* (1984). Video on julkaistu myöhemmin videokokoelmilla *[[Complete Videos 1991–1998]]* (1998) ja *[[Fade to Red]]* (2006).

## Singlen kappaleet

## Listasijoitukset

## Lähteet

## Aiheesta muualla
* Spark-musiikkivideo
* Spark, Tales of a Librarian -albumin versio
* Spark-single Discogs-sivustolla
Skoppum

**Skoppum** on taajama Hortenin kunnassa Vestfoldin läänissä Norjassa. Taajaman pinta-ala on 1,3 neliökilometriä ja asukasluku 1&nbsp;713 vuonna 2023.
## Lähteet
Svarstad

**Svarstad** on taajama Larvikin kunnassa Vestfoldin läänissä Norjassa. Taajaman pinta-ala on 0,7 neliökilometriä ja asukasluku 654 vuonna 2023.
## Kuvia

Svarstad kirke.jpg|Svarstadin kirkko

## Lähteet
Lottefors

**Lottefors** on taajama Bollnäsin kunnassa Gävleborgin läänissä Hälsinglandin historiallisessa maakunnassa Ruotsissa. Taajamassa oli 358 asukasta vuonna 2021.

## Lähteet

## Aiheesta muualla
Adolf Hedin

**Sven Adolf Hedin** (23. huhtikuuta 1834 Bo, Örebron lääni – 20. syyskuuta 1905 Tukholma) oli ruotsalainen lehtimies ja sosiaaliliberaali poliitikko. Hän oli *[[Aftonbladet]]in* päätoimittaja vuosina 1874–1876 ja toimi yhteensä kolmekymmentä vuotta kansanedustajana Ruotsin valtiopäivien toisessa kamarissa. Hedin kannatti parlamentarismia, äänioikeuden laajentamista, yleistä asevelvollisuutta ja muun muassa sairaus- ja eläkevakuutuksia työläisille. Ulkopolitiikan saralla hän vastusti saksalaismielistä suuntausta ja kannatti pohjoismaista puolueettomuutta.
## Lähteet

## Aiheesta muualla
Sini Pelkki

**Sini Pelkki** (s. 1978 Helsinki) on suomalainen kuvataiteilija, joka työskentelee erityisesti valokuvan, liikkuvan kuvan ja installaation keinoin. Keskeisiä kiinnostuksen kohteita Pelkin tuotannossa ovat havaitsemisen subjektiivisuus sekä tila ja paikka. Hän on toteuttanut teoksia tiettyihin paikkoihin, mutta paikat saattavat yhtä lailla antaa taiteelliselle työskentelylle alkusysäyksen. Pelkin valokuviinsa taltioimat tilat ovat usein luonteeltaan yksityisiä interiöörejä. Elokuvissa tarkastelunkohteena on toisinaan myös valokuva ja stillkuvat itsessään.  

Pelkki on valmistunut Kuvataiteen maisteriksi Taideyliopiston Kuvataideakatemiasta vuonna 2008. Kuvataiteen kandidaatin tutkintonsa Pelkki suoritti vuonna 2002 Lontoon Chelsea College of Art and Designissa. Hän on pitänyt yksityisnäyttelyitä Suomessa ja ulkomailla vuodesta 2004 alkaen ja on osallistunut myös yhteisnäyttelyihin muun muassa Helsingissä, Tukholmassa ja New Yorkissa.    
## Palkinnot ja tunnustukset

* William Thuring -nimikkopalkinto 2014
* Below Zero -palkintoehdokas 2017
* Suomen kulttuurirahaston taidepalkinto 2025 

## Lähteet

## Aiheesta muualla

* Sini Pelkki Kuvataiteilijamatrikkelissa.
* Sini Pelkin teoksia AV-arkin kokoelmissa.
Hash Marihuana & Hemp Museum

**Hash Marihuana & Hemp Museum** on Amsterdamissa sijaitseva maailman vanhin kannabikselle omistettu museo. Se perustettiin vuonna 1985.

Hash Marihuana & Hemp Museum koostuu kahdesta pienestä rakennuksesta Oudezijds Achterburgwalissa De Wallenissa. Museossa on tuhansia kannabikseen liittyviä esineitä, ja siellä esitellään hampunkasvatuksen kaikkia vaiheita. Museossa tuodaan esiin kannabiskulttuuria ja kannabiksen käyttöä sekä perinteisessä lääkinnässä että nykyaikaisessa lääketieteessä. Museo jakautuu lukuisiin näyttelyhuoneisiin, joihin kuuluu kannabispuutarhaksi kutsuttu kirkkaasti valaistu, lämmin huone.

Amsterdamin Hash Marihuana & Hemp Museum laajeni kansainväliseksi uuden toimipisteen (Hemp Museum Gallery) tultua avatuksi Barcelonassa 2000-luvulla. Myös sen ideoi Amsterdamissa toimivan museon omistaja Ben Dronkers.

## Lähteet

## Aiheesta muualla
* Viralliset sivut
Ivan Bartoš

**Ivan Bartoš** (s. 20. maaliskuuta 1980 Jablonec nad Nisou, Tšekkoslovakia) on tšekkiläinen poliitikko, joka toimi maansa aluekehitys - ja varapääministerinä vuosina 2021–2024. Hän oli Tšekin piraattipuolueen puheenjohtaja lähes 15 vuoden ajan ennen kuin erosi tehtävästä vuonna 2024. 

## Elämä
Bartoš syntyi ja varttui pohjoisböömiläisessä Jablonec nad Nisoun kaupungissa. Hän opiskeli tieto- ja kirjastoalaa Prahan Kaarlen yliopistossa. Valmistuttuaan maisteriksi, Bartoš toimi tietotekniikan asiantuntijana sekä ulkomaalaisissa, että tšekkiläisissä yrityksissä. Bartoš valittiin ensimmäistä kertaa vastaperustetun Piraattipuolueen puheenjohtajaksi vuonna 2009, missä tehtävässä hän johti puoluetta muun muassa vuoden 2014 europarlamenttivaaleissa. Bartoš kuitenkin erosi tehtävästä piraattien äänisaaliin jäätyä 4,78 prosenttiin. Hänet valittiin Piraattipuolueen puheenjohtajaksi uudelleen vuoden 2016 puoluekokouksessa Olomoucissa.

Vuoden 2017 vaaleissa Tšekin piraattipuolue sijoittui kolmanneksi ja sai ensimmäistä kertaa edustajia maan edustajainhuoneeseen. Näihin lukeutui myös Bartoš, joka uusi paikkansa myös vuoden 2021 vaaleissa. Tuolloin piraatit olivat menneet vaaleihin vaaliliitossa Pormestarit ja sitoutumattomat-puolueen kanssa, mutta vaalijärjestelmän vuoksi piraattien paikkamäärä putosi 22:sta neljään. Pettymyksestä huolimatta Bartoš oli vaaliliiton yhteinen pääministeriehdokas, ja kun piraatit menivät Fialan hallitukseen yhdessä Yhdessä-vaaliliiton kanssa, nousi hän Tšekin varapääministeriksi sekä aluekehitysministeriksi.

Bartoš ilmoitti eroavansa piraattien puheenjohtajan paikalta 22. syyskuuta vuoden 2024 aluevaalien päätyttyä puolueen selvään tappioon. Kaksi päivää myöhemmin pääministeri Petr Fiala ilmoitti erottavansa Bartošin ministerinpaikaltaan, vedoten huonosti menneeseen rakennuslupien digitalisointiprojektiin. Presidentti Petr Pavel hyväksyi Bartošin erottamisen 30. syyskuuta. Bartošin seuraajaksi piraattipuolueen puheenjohtajana valittiin Zdeněk Hřib marraskuun puoluekokouksessa. Bartošille myönnettiin puolueen kunniakapteenin arvonimi hänen 15 vuotta kestäneen puheenjohtajakauden johdosta.

## Lähteet

## Aiheesta muualla
Colin Brittain

**Colin "Doc" Brittain** (s. 29. joulukuuta 1986) on yhdysvaltalainen lauluntekijä, tuottaja ja muusikko, joka on solminut levytyssopimuksen Warner Chappell Musicin kanssa. Hän on toiminut Linkin Parkin rumpalina yhtyeen paluusta syyskuussa 2024 lähtien. Ennen liittymistään bändiin hän kirjoitti ja tuotti musiikkia muun muassa yhtyeille Papa Roach, Hands Like Houses, Basement, Dashboard Confessional, 5 Seconds of Summer, Miyavi, Foundry ja One Ok Rock.

## Ura
Brittain aloitti uransa soittamalla rumpuja Oh No Fiasco -yhtyeessä. Oh No Fiasco solmi levytyssopimuksen Five Seven Musicin kanssa ja julkaisi esikois-EP:nsä *No One's Gotta Know*.

Vuonna 2024 hän liittyi yhdysvaltalaiseen rock-yhtye Linkin Parkiin uutena rumpalina sen jälkeen, kun yhtyeen alkuperäinen rumpali Rob Bourdon kieltäytyi palaamasta uudelleen yhdistyneeseen yhtyeeseen, jossa uusi laulaja on Emily Armstrong.

## Diskografia

## Lähteet
Temu

**Temu** voi tarkoittaa seuraavia asioita:

* Temù, kunta Italiassa
* Temu eli Atum, egyptiläinen jumala
*Temu, kiinalainen verkkokauppaan keskittyvä internetsivusto ja mobiilisovellus
*Naftali Temu (1945–2003), kenialainen kestävyysjuoksija.
Zdzisław Marchwicki

**Zdzisław Marchwicki** (18. lokakuuta 1927 – 26. huhtikuuta 1977) oli puolalainen sarjamurhaaja, joka tuomittiin kuolemaan 14 naisen murhasta ja seitsemän naisen murhayrityksestä.

Hän urhasi rikostovereittensa kanssa 14 naista eri puolilla Puolaa vuosina 1964–1970. Hänen syyllisyytensä on sittemmin asetettu kyseenalaiseksi.
Hedin

**Hedin** voi tarkoittaa seuraavia:

## Sukunimenä
* Adolf Hedin (1834–1905), ruotsalainen poliitikko ja lehtimies
* Nana Hedin (s. 1968), ruotsalainen laulaja
* Sven Hedin (1865–1952), ruotsalainen tutkimusmatkailija

## Muita merkityksiä
* Hedin Automotive, autokauppaketju